
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 191
                                                          din 26 noiembrie 2015
privind conferirea titlului de „Cetăţean de onoare al Municipiului Sighişoara” domnului ambasador al Elveţiei în România - Jean - Hubert Lebet

Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 26.612/III/16.11.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea 215/2001, Legea administraţiei publice locale, republicată, cu modificările şi completările ulterioare;

Văzând informarea domnului Ionel Gavrilă, în calitate de viceprimar, care potrivit dispoziţiilor legale, exercită de drept atribuţiile primarului şi a domnului Petru Oprean, în calitate de consilier local, adresată Consiliului Local Sighişoara şi înregistrată sub nr. 23.831/13.10.2015, cu propunerea acordării titlului de „Cetăţean de onoare al Municipiului Sighişoara” domnului ambasador al Elveţiei în România – Jean - Hubert Lebet;

        
Ţinând cont de prevederile Regulamentului pentru conferirea Titlului de “Cetăţean de onoare al municipiului Sighişoara”;

        
Având în vedere Raportul de specialitate cu nr. 26.608/III/16.11.2015 al Direcţiei Relaţii Publice şi Comunicare, prin care se propune conferirea titlului de „Cetăţean de onoare al Municipiului Sighişoara” domnului ambasador al Elveţiei în România - Jean-Hubert Lebet, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

       
În temeiul prevederilor art. 36 (8), art. 45 (1) şi a art. 115 (1) lit. „b” din Legea nr. 215/2001, Legea Administraţiei Publice Locale, republicată, cu modificările şi completările ulterioare,

H O T Ă R Ă Ş T E:
Art.1. Se aprobă conferirea titlului de „Cetăţean de onoare al Municipiului Sighişoara”  domnului ambasador al Elveţiei în România - Jean-Hubert Lebet, pentru recunoaşterea meritelor deosebite, care au făcut cunoscut numele Municipiului Sighişoara, în ţară şi în străinătate.
           Art.2. Se încredinţează cu ducerea la îndeplinire a prevederilor prezentei hotărâri, Instituţia Primarului Municipiului Sighişoara, Viceprimarul Municipiului Sighişoara şi Direcţia Relaţii Publice şi Comunicare din cadrul Municipiului Sighişoara.
Art.3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

        Bontea Adrian
  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel :

1 ex. dos. hotărâri;

1 ex. dos. şedinţă;

1 ex. Instituţia Prefectului-Judeţul Mureş;

1 ex. Instituţia Primarului Municipiului Sighişoara;

1 ex. Viceprimar;

1 ex. Secretar;

2 ex. Direcţia Relaţii Publice şi Comunicare;
1 ex. domnului ambasador al Elveţiei în România - Jean-Hubert Lebet;

9 ex. 

T.P.L./F.A.I.

